Nagymamák az iskolapadban
Több ezer nyugdíjast oktatnak ingyen a Zsigmond Király Fõiskola (ZSKF) idõsképzésein - írta a Magyar Nemzet.
Az újság hétfõi cikke szerint két és fél ezer ötven év feletti hallgatónak kezdõdik meg a tanév csütörtökön az ország legnagyobb szenioroktatási rendszerében. Az idõsebb növendékeket országszerte 13 helyszínen várják a ZSKF kurzusai, melyek finanszírozásába az önkormányzatok is beszálltak, az öreg diákok így díjmentesen pallérozhatják tudásukat.
Jászberényi József, a kezdeményezés atyja a lapnak elmondta, 2011-ben indították el Nyugdíjasok Óbudai Akadémiája címmel az elsõ képzést, ami egybõl óriási siker lett. A ZSKF kommunikációs intézetének vezetõje szerint azóta is rendszeresen 350-400-as létszámmal mennek, és emellett tanfolyamokat is szervez a fõiskola. Elindították a kihelyezett képzések hálózatát is.
Az intézmény koordinálásával már több mint ötven különbözõ kurzus zajlik. Nem egy adott képzéskínálattal járják a városokat, hanem mindenhol az igényeknek megfelelõ órákat tartanak. A számítástechnikai és nyelvoktatási képzések iránt mindenhol nagyon nagy az érdeklõdés, de van például mûvészettörténet, vallástörténet, pszichológia, stresszkezelés, lakberendezés vagy éppen idõskori személy- és vagyonvédelem tematikájú kurzus is.
fontosbelfold belföldi hírek